છલવાટા ગામના ગ્રામજનોને દુગધા પ્રાથમિક આરોગ્ય કેન્દ્ર પર સારવાર માટે આવવું હોય તો 10 કિમીથી વધુનો અંતર કાપી આવવું પડે છે. સરકારની આરોગ્ય લક્ષી સેવા ઝડપથી મળે માટેનો ટૂંકો માર્ગ હોવા છતાં સરકારી તંત્ર વર્ષોથી ધ્યાન આપતું નથી. ચૂંટાયેલા નેતાઓને પણ લેખિતમાં રજૂઆત કરાઈ છે છતાં અજદિન સુધી આ રસ્તા બાબતે કોઈ મંજૂરી અપાઈ નથી. ચોમાસા દરમ્યાન આ કાચા રસ્તાના કારણે કેટલાય ખેડૂતો તેમજ બાઈક સવારો ભારે મુશ્કેલી ભોગવી રહ્યાં છે. આઠ વર્ષથી સરકારી તંત્રથી લઈ રાજકીય નેતાઓ અત્યંત જરૂરી કાચા રસ્તાને પાકા બનાવવા બાબતે ધ્યાન નહીં આપે તો આવનાર સમય ઘૂંટીયાઆંબા, છલવાટા, નાનીકડાઈના હજારો ગ્રામજનો દ્વારા પાકા ડામર રસ્તાની માંગને લઈ સરકારી તંત્રથી સતાધારી રાજકીય નેતાઓ સામે ઉગ્ર દેખાવો કરવાની ચમકી ગ્રામજનોએ ઉચ્ચારી છે.